Tron Steffen Westberg

Tron Steffen Westberg (født 1968 på Brekken) er en norsk folkemusiker og fele- og hardingfelespiller fra Røros. 

Westberg er født og oppvokst i bygda Brekken like ved svenskegrensen nordøst for Røros. Som 10-åring ble han med på felekurs hos Annar Gjelten. Han ble siden medlem av Brekken spellmannslag, og lærte mye av de andre medlemmene der, spesielt Jørgen Tamnes (1915–2000). Han har også gått i lære hos Harald Gullikstad (f.1939). Westberg fikk sin lærerutdanning ved Høgskolen i Telemark i Bø og lærte der også hardingfele og plukket opp flere slåtter fra området.

Han er kjent for å spille drivende og engasjert til dans. Han har fokusert mest på slåtter fra Rørosdistriktet og kanskje spesielt hjemmeområdet Brekken. Han spiller også hardingfeleslåtter fra Setesdal og Telemark. Han er videre musikalsk leder i Brekken Spellmannslag, medlem av gammeldansgruppen Småviltlaget og av trioen Westberg/Haugom/Frostvoll.
med Småviltlaget har han vunnet Landsfestivalen i gammeldansmusikk to ganger, mens trioen Westberg/Haugom/Frostvoll har vunnet Landskappleiken flere ganger. Westeberg ble selv tildelt Sagaprisen i 1997 og vant kongepokalen under Landskappleiken i 1999.

Diskografi i utvalg 
 Gammelpols (ta:lik 2013)

Se også 
 Liste over kongepokalvinnere i folkemusikk

Referanser

Eksterne lenker 
 folkemusikk.no Artikkel om Westberg
 rockipedia 

Norske folkemusikere
Norske fiolinister
Norske pedagoger
Pedagoger ved Kuben videregående skole
Kongepokalvinnere i folkemusikk
Personer fra Røros kommune
Fødsler i 1968